**DĖL ROKIŠKIO RAJONO SAVIVALDYBĖS VISUOMENĖS SVEIKATOS BIURO NUOSTATŲ PATVIRTINIMO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, ir atsižvelgdama į Rokiškio rajono savivaldybės mero 2023 m. gegužės 30 d. potvarkį Nr. MV- 94 „Dėl teikimo patvirtinti Rokiškio rajono savivaldybės visuomenės sveikatos biuro nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės visuomenės sveikatos biuro nuostatus (pridedama).

2. Įgalioti Rokiškio rajono savivaldybės visuomenės sveikatos biuro direktorę Agnę Šapokaitę pasirašyti nuostatus, pateikti juos Juridinių asmenų registro tvarkytojui ir atlikti kitus su šiuo pavedimu susijusius veiksmus.

3. Pripažinti netekusiu galios Rokiškio rajono savivaldybės tarybos 2019 m. gruodžio 20 d. sprendimą Nr. T-252 ,,Dėl Rokiškio rajono savivaldybės visuomenės sveikatos biuro nuostatų tvirtinimo“.

Savivaldybės meras Ramūnas Godeliauskas

Agnė Šapokaitė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS VISUOMENĖS SVEIKATOS BIURO NUOSTATŲ PATVIRTINIMO“**

**AIŠKINAMASIS RAŠTAS**

*2023-06-29*

Projekto rengėjas – Rokiškio rajono savivaldybės visuomenės sveikatos biuro direktorė Agnė Šapokaitė

Pranešėjas komitetų ir Tarybos posėdžiuose – Rokiškio rajono savivaldybės visuomenės sveikatos biuro direktorė Agnė Šapokaitė

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės visuomenės sveikatos biuro nuostatus, įgalioti Visuomenės sveikatos biuro direktorę pasirašytus nuostatus, pateikti Juridinių asmenų registro tvarkytojui ir atlikti kitus su šiuo pavedimu susijusius veiksmus. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos |  Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas.1. Pasikeitus Lietuvos Respublikos vietos savivaldos įstatymui (nauja redakcija nuo 2023-04-01: Nr. XIV-1268, 2022-06-30), į nuostatus įrašoma savivaldybės tarybai nustatyta pareiga tvirtinti biudžetinės įstaigos struktūrą ir darbo užmokesčio fondą.2. Įgyvendinama 2022-10-20 Rokiškio rajono savivaldybės centralizuotos vidaus audito tarnybos priemonių plano rekomendacija Rokiškio rajono savivaldybės visuomenės sveikatos biurui, nustatant direktoriui strateginio veiklos plano rengimo funkciją.3. Rokiškio rajono savivaldybės mero 2023 m. gegužės 12 d. potvarkio Nr. MV-63 1 punktu patvirtinto priedo lentelės 1 eilutėje nurodyto pastato, kuriame veikia biudžetinė įstaiga Rokiškio rajono savivaldybės visuomenės sveikatos biuras, adresas pakeistas iš Respublikos g. 94 į Sąjūdžio a. 1. Nuostatų 5 punkte įrašytas adresas turi būti pakeistas dėl šios priežasties. |
| 3. | Laukiami rezultatai | Buspatvirtinti Rokiškio rajono savivaldybės visuomenės sveikatos biuro nuostatai ir bus galima toliau tęsti veiklą.  |
| 4.  | Lėšų poreikis ir šaltiniai | Lėšos bus reikalingos naujų nuostatų registravimui. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |